מיסוי הכנסות מ"הפרשי שער", לפי הפקודה: 
ל"תושב ישראל", ל"תושב חוץ"

חברה זרה נתנה הלוואה בערכים דולריים, והיא מוחזרת בערכים דולריים: לאחר 20 שנה, או לאחר 10 שנים.

השאלה היא: 

האם ההלוואה שהתקבלה בידי מקבל תושב ישראל מהווה אירוע מס ?

יניב גבריאל משיב:

מבחינה עקרונית - הפרשי שער נחשבים להכנסה, שחייבים לשלם עליה מס לפי סעיף 2(4) ל"פקודת מס הכנסה (נוסח חדש), התשכ"א-1961" [להלן - "הפקודה"], היות שהם כלולים במונח "הפרשי הצמדה"(1).

מלבד ההגדרה של "הפרשי הצמדה" (הכוללת גם "הפרשי שער"), קיימת בסעיף 1 לפקודה גם הגדרה נפרדת ל"הפרשי שער"(2).

מנוסח ההגדרות עולה, כי אם ניתנה ההלוואה במקורה במטבע חוץ, ויש להשיבה במטבע חוץ - יהיו ההפרשים המתקבלים "הפרשי שער".

עם זאת - אם ההתחייבות במקורה היא במטבע ישראלי, אלא שהיא צמודה לשער במטבע חוץ - ייחשבו ההפרשים בשל ההצמדה ל"הפרשי הצמדה".

סעיף 5(4) לפקודה מחייב במס כל הכנסה מריבית ומהפרשי שער, ששילם תושב ישראל לתושב חוץ(3).

v
ּ
עם זאת, כדי להקל את קבלת ההלוואות מתושבי חוץ, וכדי להגביר בכך את ההשקעות הזרות בישראל, פוטר ממס סעיף 9(15) לפקודה, את תושב החוץ, על ההכנסה הנובעת לו מהפרשי השער, אך לא על ההכנסה הנובעת לו מהריבית.

הפטור האמור ממס ניתן לתושב חוץ בין שעיסוקו במתן הלוואות (אשר "הפרשי השער" אצלו הם הכנסה לפי סעיף 2(1) לפקודה), ובין שעיסוקו אינו במתן הלוואות (אשר "הפרשי שער" אצלו הם הכנסה לפי סעיף 2(4) לפקודה). עם זאת קיים בסעיף 9(15) לפקודה סייג, הקובע, שאם ההלוואה ניתנה מאת מפעל הקבע של תושב החוץ, אשר נמצא בישראל - לא יחול הפטור האמור(4).

v

סעיף 8ג לפקודה ["מועד החיוב של הכנסה מהפרשי שער"] קובע, כי הכנסה מהפרשי שער תחויב במס לפי בסיס צבירה, הגם שהנישום מחויב במס לפי בסיס מזומן.

הערה:

קרן ההלוואה היא נכס; ופירעון קרן ההלוואה מחזיר את הנכס לבעליו. לפיכך, אין מתארע אירוע מס אצל מקבל ההלוואה (זולת אם נמחלה לו ההלוואה)(5).

הפניות המשיב:

(1) ראה סעיף 1 לפקודה; וראה ד' גליקסברג, "מיסו פיקדונות במטבע חוץ בישראל", רואה חשבון ל"ג (1983) 134.

(2) זו לשון ההגדרה של "הפרשי השער" בפקודה: "סכום שנוסף עקב שינוי בשער החליפין לקרן מילווה, שהיא פיקדון במטבע חוץ או שהיא הלוואה שיש להחזירה במטבע חוץ".

(3) ראה הגדרת "תושב חוץ" בסעיף 1 לפקודה הכוללת גם חברה ו"חבר בני אדם".

(4) אין בפקודה הגדרה למונח "מפעל הקבע בישראל". יש להניח, כי הכוונה היא לזרוע כלכלית, הפועלת בארץ בשמו של תושב החוץ.

(5) ראה סעיף 3(ב) לפקודה.

 ____________________________________________________________________
יניב גבריאל, הוא מומחה מס אשר שימש בעבר כיועץ מיוחד לרשות המיסים בישראל בנושאי מיסים ושינויי חקיקה. משמש כמנהל וכבעלים של המכללה למיסים ולחשבונאות. בעל נסיון של כ-20 שנים בתחום ההוראה וממציא שיטות לימוד ייחודיות לכל המקצועות. המכללה למיסים ולחשבונאות נוסדה לפני כ-15 שנים והיא בעלת נסיון עשיר של אלפי בוגרים שנקלטו במשק העבודה, והגיעו לעמדות מפתח, שמהן הם ממשיכים לשלוח תלמידים למכללה למיסים ולחשבונאות. המכללה למיסים ולחשבונאות מציעה מגוון קורסים והשתלמויות בתחום המיסים והחשבונאות כגון:
חשב שכר בכיר   |   חשב שכר   |   מחשוב שכר   |   מרתון לנכשלים בחשבות שכר   |   חשבונאי פיננסי   |   הכשרה מעשית למנהלי חשבונות   |   הצהרות הון   |   אמנות הדיון במס הכנסה   |   מרתון לנכשלים בייעוץ מס   |   מיסוי מקרקעין   |   מס ערך מוסף   |   ביטוח לאומי   |   דיני עבודה   |   יועצי מס   |   חשבונאי בכיר מדופלם   |   ניתוח דוחות כספיים   |   הנהלת חשבונות סוג 2 + 1   |   הנהלת חשבונות סוג 3   |   תכנון מס בפרישה   |   ביקורת פנימית   |   חשבים ומנהלי כספים   |   תמחיר תקציב ובקרה   |   ניהול עסקי   |   העצמה ויזמות עסקית   |   ניהול עמותות ומלכ"רים   |   ניהול תקציב משפחתי   |   הכשרת מאמנים עסקיים   |   השבחת חברות   |   מיסוי שוק ההון   |   ניהול סיכונים   |   הכשרת דירקטורים   |   הכשרת מנהלים   |   חשיבה עסקית   |   ניהול עסקים   |   ניהול משאבי אנוש   |   תכנוני מס   |   ניהול ספרים   |   מיסוי עסקאות קומבינציה   |   מיסןי היחיד   |   יסודות ודיני ביטוח   |   כלכלה   |   חשבונאות   |   סטטיסטיקה   |   מימון   |   ביטוח פנסיוני   |   ניתוח ניירות ערך   |   ביטוח רכוש   |   ביטוח תאונות   |   ביטוח ימי   |   סוגי רישיונות  |   כלכלה  |   חשבונאות   |   סטטיסטיקה ומימון  |   דיני ניירות ערך ואתיקה מקצועית   |   בחינה מקצועית א'  |   בחינה מקצועית ב'  |   סוגי רישיונות  |   תגיות   |   מפת האתר   |   
לפרטים נוספים ולהרשמה ניתן לפנות בטלפון (רב קווי) 1-700-700-088 או להיכנס לכתובת המכללה באינטרנט : www.taxcollege.co.il